wickkiey/tamil-wikipedia-chunked huggingface dataset:
# மிசோரம் துடுப்பாட்ட அணி

**மிசோரம் கிரிக்கெட் அணி** என்பது இந்திய உள்நாட்டு போட்டிகளில் மிசோரம் மாநிலத்தை பிரதிநிதித்துவப்படுத்தும் கிரிக்கெட் அணியாகும். ஜூலை 2018 இல், இந்திய கிரிக்கெட் கட்டுப்பாட்டு வாரியம் (பி.சி.சி.ஐ) ரஞ்சி டிராபி மற்றும் விஜய் ஹசாரே டிராபி உள்ளிட்ட 2018–19 சீசனுக்கான உள்நாட்டு போட்டிகளில் போட்டியிடும் ஒன்பது புதிய அணிகளில் ஒன்றாக இந்த அணியை பெயரிட்டது. இருப்பினும், இந்த அணியை ரஞ்சி டிராபியில் சேர்க்கும் முடிவு குறித்து தெலுங்கானா கிரிக்கெட் சங்கம் கேள்வி எழுப்பியது, ஏனெனில் ரஞ்சிப் போட்டியில் ஒரு அணி போட்டியிட அனுமதிக்க தகுதி அளவுகோல்கள் இருக்க வேண்டும்.  
செப்டம்பர் 2018 இல், 2018–19 விஜய் ஹசாரே டிராபியின் தொடக்க ஆட்டத்தை அருணாச்சல பிரதேசத்திடம் 4 விக்கெட் வித்தியாசத்தில் இழந்தனர். விஜய் ஹசாரே டிராபியில் முதல் சீசனில், தட்டு குழுவில் எட்டாவது இடத்தைப் பிடித்தனர், அவர்கள் எட்டு போட்டிகளில் ஒரு வெற்றி மற்றும் ஆறு தோல்விகளைப் பெற்றனர். ஒரு போட்டியில் முடிவில்லை. தருவார் கோலி அணிக்கு 373 ரன்களுடன் அதிக ரன் அடித்த வீரராகவும், 8 விக்கெட்களுடன் முன்னணி விக்கெட் வீழ்த்தியவராகவும் இருந்தார்.
# புதுச்சேரி துடுப்பாட்ட அணி

**புதுச்சேரி கிரிக்கெட் அணி** என்பது இந்திய உள்நாட்டு போட்டிகளில் புதுச்சேரி பிரதேசத்தை பிரதிநிதித்துவப்படுத்தும் ஒரு கிரிக்கெட் அணி. ஜூலை 2018 இல், இந்திய கிரிக்கெட் கட்டுப்பாட்டு வாரியம் (பி.சி.சி.ஐ) ரஞ்சி டிராபி மற்றும் விஜய் ஹசாரே டிராபி உள்ளிட்ட 2018–19 சீசனுக்கான உள்நாட்டு போட்டிகளில் போட்டியிடும் ஒன்பது புதிய அணிகளிள் ஒன்றாக இந்த அணியை பெயரிட்டது.  
முன்னதாக மும்பை அணிக்காக விளையாடிய அபிஷேக் நாயர் 2018 ஆகஸ்டில் இந்த அணியில் சேர முடிவு செய்தார். செப்டம்பர் 2018 இல், 2018–19 விஜய் ஹசாரே டிராபியின் தொடக்க ஆட்டத்தில் மணிப்பூரை 8 விக்கெட் வித்தியாசத்தில் வீழ்த்தியது.  
விஜய் ஹசாரே டிராபியில் தங்கள் முதல் சீசனில், தட்டு குழுவில் மூன்றாவது இடத்தைப் பிடித்தனர், அவர்கள் எட்டு போட்டிகளில் ஐந்து வெற்றிகளையும் இரண்டு தோல்விகளையும் பெற்றனர். மற்ற இரண்டு போட்டிகளில் முடிவில்லை . பராஸ் டோக்ரா 257 ரன்களுடன் அணியின் அதிக ரன் குவித்த வீரரானார், மேலும் பதினொரு விக்கெட்களுடன் அணியின் சிறந்த பந்துவீச்சாளர் ஆனார் ஃபேபிட் அகமது.
# சிக்கிம் துடுப்பாட்ட அணி

**சிக்கிம் கிரிக்கெட் அணி** என்பது இந்திய உள்நாட்டு போட்டிகளில் சிக்கிம் மாநிலத்தை பிரதிநித்துவப்படுத்தும் ஒரு கிரிக்கெட் அணி. ஜூலை 2018 இல், இந்திய கிரிக்கெட் கட்டுப்பாட்டு வாரியம் (பி.சி.சி.ஐ) ரஞ்சி டிராபி மற்றும் விஜய் ஹசாரே டிராபி உள்ளிட்ட 2018–19 சீசனுக்கான உள்நாட்டு போட்டிகளில் போட்டியிடும் ஒன்பது புதிய அணிகளில் ஒன்றாக இந்த அணியை பெயரிட்டது. இருப்பினும், போட்டி தொடங்குவதற்கு முன்பு, அந்த அணிக்கு முதல் தர கிரிக்கெட்டை விளையாட ஒரு மைதானம் இல்லை. மற்ற சில புதிய அணிகளைப் போலல்லாமல், சிக்கிம் தங்கள் முதல் பட்டியல் அ போட்டியில் முழுக்க முழுக்க உள் மாநிலத்தில் வளர்ந்த வீரர்களைக் கொண்ட ஒரு அணியுடன் நுழைய முடிவு செய்தனர். 2018-19 சீசனுக்கு முன்னதாக, சஞ்சீவ் சர்மா அணியின் பயிற்சியாளராக நியமிக்கப்பட்டார்.  
செப்டம்பர் 2018 இல், 2018–19 விஜய் ஹசாரே டிராபியின் தொடக்க ஆட்டத்தை மணிப்பூரிடம் 10 விக்கெட் வித்தியாசத்தில் இழந்தனர். பீகார் அணிக்கு எதிரான 8 வது சுற்று ஆட்டத்தில், சிக்கிம் 46 ரன்களுக்கு ஆட்டமிழந்தது, பீகார் 292 ரன்கள் வித்தியாசத்தில் வென்றது.இந்திய கிரிக்கெட் போட்டிகளில் அதிக ரன்கள் வித்தியாசத்தில் தோல்வியடைந்த அணியாக சிக்கிம் அணி ஆனது. விஜய் ஹசாரே டிராபியில் அவர்களின் முதல் சீசனில், தட்டு குழுவில் எட்டு போட்டிகளிலும் தோல்வியடைந்து கடைசி இடத்தை பிடித்தது. லீ யோங் லெப்சா 214 ரன்களுடன் முன்னணி ரன் அடித்த வீரராகவும், மாண்டப் பூட்டியா அணியின் முன்னணி விக்கெட் எடுத்த வீரராகவும் இருந்தார்.
# திருப்பத்தூர் மாவட்டம்

**ஏலகிரி மலை**  
| - | திருப்பத்தூர் மாவட்டம்: அமைந்துள்ள இடம் |  |
| --- | --- | --- |
| **நாடு** |  |  |
| **மாநிலம்** | தமிழ்நாடு |  |
| **தலைநகரம்** | திருப்பத்தூர் |  |
| **பகுதி** | வட மாவட்டம் |  |
| **ஆட்சியர்** | திருமதி. க. சிவசௌந்திரவல்லி
இ. ஆ. ப., |  |
| '''காவல்துறைக்
கண்காணிப்பாளர்''' | Tmt. ஸ்ரேயா குப்தா
இ.கா.ப. |  |
| **நகராட்சிகள்** | 4 |  |
| **வருவாய் கோட்டங்கள்** | 2 |  |
| **வட்டங்கள்** | 4 |  |
| **பேரூராட்சிகள்** | 3 |  |
| **ஊராட்சி ஒன்றியங்கள்** | 6 |  |
| **ஊராட்சிகள்** | 208 |  |
| **வருவாய் கிராமங்கள்** | 195 |  |
| **சட்டமன்றத் தொகுதிகள்** | 4 |  |
| **மக்களவைத் தொகுதிகள்** | 2 |  |
| **பரப்பளவு** | 1831.99 ச.கி.மீ. |  |
| **மக்கள் தொகை** | 12,79,953 (2011) |  |
| '''அலுவல்
மொழி(கள்)''' | தமிழ் |  |
| **நேர வலயம்** | இ.சீ.நே.
(ஒசநே+5:30) |  |
| **அஞ்சல் குறியீடு** | 635 xxx |  |
| **தொலைபேசிக் குறியீடு** | 04179 |  |
| **வாகனப் பதிவு** | TN-83 |  |
| **இணையதளம்** | tirupathur | } |  
**திருப்பத்தூர் மாவட்டம்** (*Tirupathur District*) என்பது இந்திய மாநிலமான தமிழ்நாட்டின் 38 மாவட்டங்களில் ஒன்றாகும். தமிழகத்தின் 35-ஆவது மாவட்டமாக திருப்பத்தூர் மாவட்டம் அறிவிக்கப்பட்டது. இம்மாவட்டத்தின் நிர்வாகத் தலைமையிடம் திருப்பத்தூர் ஆகும். இம்மாவட்டத்தை வேலூர் மாவட்டத்தின் சில பகுதிகளைக் கொண்டு, 15 ஆகத்து 2019 அன்று திருப்பத்தூர் மாவட்டம் உருவாக்கப்பட்டது. இந்தியாவின் முதல் மாவட்டமாக சேலம் மாவட்டம்,1852 ல் உருவாக்கப்பட்டது. இதில் திருப்பத்தூர் வட்டமும், சேலம் மாவட்டத்தின் ஒரு பகுதியாக உருவாக்கப்பட்டது. பிறகு திருப்பத்தூர் வட்டத்தை பிரித்து வட ஆற்காடு மாவட்டத்தின் ஒரு பகுதியாக இணைக்கப்பட்டது.
# திருப்பத்தூர் மாவட்டம்

## வரலாறு

19 ஆம் நூற்றாண்டில் பிரித்தானியரால் உருவாக்கப்பட்ட வட ஆற்காடு மாவட்டத்தின் ஒருபகுதியாகவே இது இருந்தது. வட ஆற்காடு அம்பேத்கர் மாவட்டம், 1996 இல் வேலூர் மாவட்டம் எனப் பெயரிடப்பட்டது. பின்னர் வேலூர் மாவட்டத்தின் பகுதிகளைக் கொண்டு 15 ஆகஸ்டு 2019 அன்று, திருப்பத்தூர் மாவட்டம் மற்றும் இராணிப்பேட்டை மாவட்டம் என இரண்டு புதிய மாவட்டங்கள் நிறுவப்படும் என தமிழக முதல்வர் அறிவித்தார். புதிய திருப்பத்தூர் மாவட்டத்தை 28 நவம்பர் 2019 அன்று தமிழக முதல்வர் எடப்பாடி. கே. பழனிச்சாமி முறைப்படி துவக்கி வைத்தார். திருப்பத்தூர் மாவட்டம் முந்தைய சேலம் மாவட்டத்தில் ஒரு பகுதியாக இருந்தது.
# திருப்பத்தூர் மாவட்டம்

## மாவட்ட எல்லைகள்

திருப்பத்தூர் மாவட்டத்திற்கு மேற்கே கிருஷ்ணகிரி மாவட்டம், தெற்கு மற்றும் கிழக்கே திருவண்ணாமலை மாவட்டம், கிழக்கே வேலூர் மாவட்டம் மற்றும் வடக்கே ஆந்திர மாநிலத்தின் சித்தூர் மாவட்டம் ஆகிய மாவட்டங்களுக்கு இடையில் 1831.99 ச.கி.மீ. பரப்பளவு கொண்டதாக இதன் எல்லைகளாக அமைந்துள்ளது
# திருப்பத்தூர் மாவட்டம்

## மக்கள் தொகை

புதியதாக பிரிக்கப்பட்ட திருப்பத்தூர் மாவட்டத்தில் மக்கள்தொகை 12,79,953 பேர் உள்ளனர்.
# திருப்பத்தூர் மாவட்டம்

## மாவட்ட நிர்வாகம்

திருப்பத்தூர் மாவட்டம் திருப்பத்தூர் மற்றும் வாணியம்பாடி என 2 வருவாய் கோட்டங்களும், 4 வருவாய் வட்டங்களும், 15 குறுவட்டங்களும், 195 வருவாய் கிராமங்களும் கொண்டது.
# திருப்பத்தூர் மாவட்டம்

## மாவட்ட நிர்வாகம்

### வருவாய் கோட்டங்கள்

1. திருப்பத்தூர் கோட்டம்
1. வாணியம்பாடி கோட்டம்
# திருப்பத்தூர் மாவட்டம்

## மாவட்ட நிர்வாகம்

### வருவாய் வட்டங்கள்

1. ஆம்பூர் வட்டம்
1. வாணியம்பாடி வட்டம்
1. திருப்பத்தூர் வட்டம்
1. நாட்ராம்பள்ளி வட்டம்
# திருப்பத்தூர் மாவட்டம்

## உள்ளாட்சி அமைப்புகள்

இம்மாவட்டம் 4 நகராட்சிகளும், 3 பேரூராட்சிகளும் கொண்டது.
# திருப்பத்தூர் மாவட்டம்

## உள்ளாட்சி அமைப்புகள்

### நகராட்சிகள்

1. திருப்பத்தூர்
1. வாணியம்பாடி
1. ஆம்பூர்
1. ஜோலார்பேட்டை
# திருப்பத்தூர் மாவட்டம்

## உள்ளாட்சி அமைப்புகள்

### பேரூராட்சிகள்

1. உதயேந்திரம்
1. ஆலங்காயம்
1. நாற்றம்பள்ளி
# திருப்பத்தூர் மாவட்டம்

## உள்ளாட்சி அமைப்புகள்

### ஊராட்சி ஒன்றியங்கள்

இம்மாவட்டம் 6 ஊராட்சி ஒன்றியங்களும், 208 கிராம ஊராட்சிகளையும் கொண்டுள்ளது.  
1. திருப்பத்தூர் ஊராட்சி ஒன்றியம்
1. ஆலங்காயம் ஊராட்சி ஒன்றியம்
1. ஜோலார்பேட்டை ஊராட்சி ஒன்றியம்
1. நாட்டறம்பள்ளி ஊராட்சி ஒன்றியம்
1. கந்திலி ஊராட்சி ஒன்றியம்
1. மாதனூர் ஊராட்சி ஒன்றியம்
# திருப்பத்தூர் மாவட்டம்

## அரசியல்

இம்மாவட்டத்தின் பகுதிகள் திருவண்ணாமலை மற்றும் வேலூர் மக்களவைத் தொகுதியில் உள்ளன. மேலும் இம்மாவட்டம், திருப்பத்தூர், ஜோலார்பேட்டை, ஆம்பூர் மற்றும் வாணியம்பாடி என 4 சட்டமன்றத் தொகுதிகள் கொண்டுள்ளது.  
| **சட்டமன்ற உறுப்பினர்கள்** |  |  |  |
| --- | --- | --- | --- |
| 47 | வாணியம்பாடி | திரு.கோ.செந்தில்குமார் | (அதிமுக) |
| 48 | ஆம்பூர் | திரு.ஆ.செ.விஸ்வநாதன் | (திமுக) |
| 49 | ஜோலார்பேட்டை | திரு.க.தேவராசு | (திமுக) |
| 50 | திருப்பத்தூர் | திரு.அ.நல்லதம்பி | (திமுக) |
# திருப்பத்தூர் மாவட்டம்

## அரசியல்

### திருவண்ணாமலை மக்களவைத் தொகுதி

தொகுதி மறுசீரமைப்பு காரணமாக, திருப்பத்தூர் மாவட்டத்தில் உள்ள திருப்பத்தூர், ஜோலார்பேட்டை ஆகிய 2 சட்டமன்றத் தொகுதிகளையும், திருவண்ணாமலை மாவட்டத்தில் உள்ள திருவண்ணாமலை, கலசப்பாக்கம், செங்கம், கீழ்பெண்ணாத்தூர் ஆகிய 4 சட்டமன்றத் தொகுதிகளையும் இணைத்து, இந்த திருவண்ணாமலை மக்களவைத் தொகுதி உருவாக்கப்பட்டுள்ளது.
# திருப்பத்தூர் மாவட்டம்

## அரசியல்

### வேலூர் மக்களவைத் தொகுதி

தொகுதி மறுசீரமைப்பு காரணமாக, திருப்பத்தூர் மாவட்டத்தில் உள்ள ஆம்பூர், வாணியம்பாடி ஆகிய 2 தொகுதிகளையும், வேலூர் மாவட்டத்தில் உள்ள வேலூர் மத்தியம், வேலூர் தெற்கு, வேலூர் மேற்கு, குடியாத்தம் ஆகிய 4 சட்டமன்றத் தொகுதிகளையும் இணைத்து, வேலூர் மக்களவைத் தொகுதி உருவாக்கப்பட்டுள்ளது.
# திருப்பத்தூர் மாவட்டம்

## தொழில்கள்

திருப்பத்தூர் தென்னிந்தியாவின் ஒரு தொழில்துறை மையமாகும். தோல் மற்றும் தோல் பொருட்கள் காலணிகள், ஆடைகள் போன்றவற்றை ஏற்றுமதி செய்யப்படுகிறது பல பெரிய மற்றும் நடுத்தர தோல் தொழில்கள் உள்ளன. கனிம வளம் நிறைந்த மாவட்டம், செம்மண், செங்கல் களிமண் போன்ற கனிமங்களும் இந்த மாவட்டத்தில் காணப்படுகின்றன.
# திருப்பத்தூர் மாவட்டம்

## காவல்துறை அமைப்புகள்

திருப்பத்தூர் மாவட்டத்தில் சட்டம்- ஒழுங்கு மற்றும் பாதுகாப்புப் பணிகளுக்கான காவல்துறையில் மாவட்டக் காவல்துறைக் கண்காணிப்பாளர் அலுவலகம் ஒன்றும், இதன் கீழ் திருப்பத்தூர், ஆம்பூர், வாணியம்பாடி, ஆகிய 3 இடங்களில் காவல்துறைத் துணைக் கண்காணிப்பாளர் அலுவலகங்களும், இதன் கீழ் சட்டம்- ஒழுங்கிற்கான 20 காவல் நிலையங்களும், 4 மகளிர் காவல் நிலையங்களும் அமைக்கப்பட்டுள்ளன.
# இராணிப்பேட்டை மாவட்டம்

**பாறையில் செதுக்கப்பட்ட மகேந்திரவாடி கோயில்,
டெல்லி நுழைவாயில்**  
| - | இராணிப்பேட்டை மாவட்டம்:அமைந்துள்ள இடம் |  |
| --- | --- | --- |
| **ஆள்கூறுகள்:** |  |  |
| **நாடு** |  |  |
| **மாநிலம்** | தமிழ்நாடு |  |
| **தலைநகரம்** | இராணிப்பேட்டை |  |
| **பகுதி** | வட மாவட்டம் |  |
| **ஆட்சியர்** | மரு. சந்திரகலா,
இ. ஆ. ப |  |
| '''காவல்துறைக்
கண்காணிப்பாளர்''' | திரு. விவேகானந்தா
சுக்லா, இ. கா. ப. |  |
| **நகராட்சிகள்** | 6 |  |
| **வருவாய் கோட்டங்கள்** | 2 |  |
| **வட்டங்கள்** | 6 |  |
| **உள்வட்டங்கள்** | 18 |  |
| **பேரூராட்சிகள்** | 8 |  |
| **ஊராட்சி ஒன்றியங்கள்** | 7 |  |
| **ஊராட்சிகள்** | 288 |  |
| **வருவாய் கிராமங்கள்** | 330 |  |
| **சட்டமன்றத் தொகுதிகள்** | 4 |  |
| **மக்களவைத் தொகுதிகள்** | 1 |  |
| **பரப்பளவு** | **மொத்தம்**: 2234.32 ச. கி. மீ. |  |
| **மக்கள் தொகை**
(2011) | **மொத்தம்**:12,10,277 |  |
| '''அலுவல்
மொழி(கள்)''' | தமிழ் |  |
| **நேர வலயம்** | இசீநே
(ஒசநே+5:30) |  |
| **அஞ்சல் குறியீடு** | 632 xxx |  |
| '''தொலைபேசிக்
குறியீடு''' | 04172 |  |
| **வாகனப் பதிவு** | TN-73 |  |
| **இணையதளம்** | ranipet | } |  
**இராணிப்பேட்டை** (*Ranipet District*) என்பது இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் இராணிப்பேட்டை ஆகும். இராணிப்பேட்டை மாவட்டம், 2019-ஆம் ஆண்டு ஆகத்து மாதம் 15-ஆம் தேதி வேலூர் மாவட்டத்திலிருந்து பிரிக்கப்பட்டது. தமிழ்நாட்டின் 36-ஆவது மாவட்டமாக, இம்மாவட்டத்தை 28 நவம்பர் 2019 அன்று தமிழக முதல்வர் முறைப்படி இராணிப்பேட்டையில் துவக்கி வைத்தார்.
# இராணிப்பேட்டை மாவட்டம்

## மாவட்ட எல்லைகள்

இராணிப்பேட்டை மாவட்டத்தின் தெற்கே திருவண்ணாமலை மாவட்டம், கிழக்கே காஞ்சிபுரம் மாவட்டம் மற்றும் திருவள்ளூர் மாவட்டமும், மேற்கே வேலூர் மாவட்டம் மற்றும் வடக்கே ஆந்திர மாநிலத்தின் சித்தூர் மாவட்டமும் இதன் எல்லைகளாக அமைந்துள்ளன.
# இராணிப்பேட்டை மாவட்டம்

## மாவட்ட நிர்வாகம்

இராணிப்பேட்டை மாவட்டம் இராணிப்பேட்டை மற்றும் அரக்கோணம் என என 2 வருவாய் கோட்டங்களும், 6 வருவாய் வட்டங்களும், 18 குறுவட்டங்களும், 330 வருவாய் கிராமங்களும் கொண்டுள்ளது.
# இராணிப்பேட்டை மாவட்டம்

## மாவட்ட நிர்வாகம்

### வருவாய் வட்டங்கள்

1. அரக்கோணம் வட்டம்
1. வாலாஜா வட்டம்
1. நெமிலி வட்டம்
1. ஆற்காடு வட்டம்
1. கலவை வட்டம்
1. சோளிங்கர் வட்டம்
# இராணிப்பேட்டை மாவட்டம்

## மாவட்ட நிர்வாகம்

### உள்ளாட்சி நிர்வாகம்

இம்மாவட்டம் 6 நகராட்சிகளையும், 8 பேரூராட்சிகளையும், 7 ஊராட்சி ஒன்றியங்களையும் மற்றும் 288 கிராம ஊராட்சிகளையும் கொண்டுள்ளது.
# இராணிப்பேட்டை மாவட்டம்

## மாவட்ட நிர்வாகம்

### உள்ளாட்சி நிர்வாகம்

#### நகராட்சிகள்

1. அரக்கோணம்
1. ஆற்காடு
1. இராணிப்பேட்டை
1. வாலாஜாபேட்டை
1. மேல்விஷாரம்
1. சோளிங்கர்
# இராணிப்பேட்டை மாவட்டம்

## மாவட்ட நிர்வாகம்

### உள்ளாட்சி நிர்வாகம்

#### பேரூராட்சிகள்

1. கலவை
1. காவேரிப்பாக்கம்
1. நெமிலி
1. திமிரி
1. பனப்பாக்கம்
1. தக்கோலம்
1. விளாப்பாக்கம்
1. அம்மூர்
# இராணிப்பேட்டை மாவட்டம்

## மாவட்ட நிர்வாகம்

### உள்ளாட்சி நிர்வாகம்

#### ஊராட்சி ஒன்றியங்கள்

1. அரக்கோணம் ஊராட்சி ஒன்றியம்
1. வாலாஜாபேட்டை ஊராட்சி ஒன்றியம்
1. நெமிலி ஊராட்சி ஒன்றியம்
1. ஆற்காடு ஊராட்சி ஒன்றியம்
1. திமிரி ஊராட்சி ஒன்றியம்
1. சோளிங்கர் ஊராட்சி ஒன்றியம்
1. காவேரிப்பாக்கம் ஊராட்சி ஒன்றியம்
# இராணிப்பேட்டை மாவட்டம்

## மக்கள் தொகை

2011 மக்கள் தொகைக் கணக்கெடுப்பின் படி, இராணிப்பேட்டை மாவட்டத்தின் மக்கள் தொகை 1,210,277 ஆகும். இராணிப்பேட்டை மாவட்டத்தில் 1000 ஆண்களுக்கு 1007 பெண்கள் என்ற பாலின விகிதம் உள்ளது. மக்கள் தொகையில் 39.97% பேர் நகர்ப்புறங்களில் வாழ்கின்றனர். பட்டியல் சாதியினர் மற்றும் பட்டியல் பழங்குடியினர் முறையே மக்கள் தொகையில் 23.63% மற்றும் 0.9% ஆவர்.  
இம்மாவட்டத்தில் பெரும்பான்மையாக இந்துக்கள் உள்ளனர், மக்கள் தொகையில் 90% பேர் இவர்கள் உள்ளனர். இசுலாமியர்கள் சுமார் 7% பேரும், கிறிஸ்தவர்கள் 2% பேரும் உள்ளனர். பெரும்பான்மையான இசுலாமியர்கள் மற்றும் கிறிஸ்தவர்கள் மாவட்டத்தின் நகர்ப்புறங்களில் வாழ்கின்றனர்.
# இராணிப்பேட்டை மாவட்டம்

## அரசியல்

### சட்டமன்றம்

இம்மாவட்டம் அரக்கோணம், ஆற்காடு, இராணிப்பேட்டை மற்றும் சோளிங்கர் என 4 சட்டமன்றத் தொகுதிகளை கொண்டுள்ளது.  
| 1 | அரக்கோணம் | சு. ரவி | அதிமுக |  |
| --- | --- | --- | --- | --- |
| 2 | சோளிங்கர் | ஏ. எம். முனிரத்தினம் | இதேகா |  |
| 3 | இராணிப்பேட்டை | ஆர். காந்தி | திமுக |  |
| 4 | ஆற்காடு | ஜெ. இல. ஈசுவரப்பன் | திமுக | } |
# இராணிப்பேட்டை மாவட்டம்

## அரசியல்

### மக்களவை

இம்மாவட்டப் பகுதிகள் அரக்கோணம் மக்களவைத் தொகுதியில் உள்ளது. வேலூர் மாவட்டத்தில் உள்ள காட்பாடி மற்றும் திருவள்ளூர் மாவட்டத்தில் உள்ள திருத்தணி ஆகிய சட்டமன்றத் தொகுதிகள், அரக்கோணம் மக்களவைத் தொகுதியில் அடங்கும் வகையில் அமைக்கப்பட்டுள்ளது.  
| 1 | அரக்கோணம் | எஸ். ஜெகத்ரட்சகன் | திமுக | } |
| --- | --- | --- | --- | --- |
# இராணிப்பேட்டை மாவட்டம்

## தொழில்கள்

இராணிப்பேட்டை, தென்னிந்தியாவின் ஒரு தொழில்துறை மையமாகும். தோல் மற்றும் தோல் பொருட்கள் காலணிகள், ஆடைகள் போன்றவற்றை ஏற்றுமதி செய்யப்படுகிறது பல பெரிய மற்றும் நடுத்தர தோல் தொழில்கள் உள்ளன. இராணிப்பேட்டையில் மற்ற சிறிய அளவிலான தொழில்கள் உள்ளன, அவை பெரும்பாலும் இரசாயன, தோல் மற்றும் கருவி தயாரிப்பில் ஈடுபட்டுள்ளன. இந்தத் தொழில்களே நகரத்தின் முக்கிய தொழிலாக உள்ளது.
# இராணிப்பேட்டை மாவட்டம்

## வழிபாட்டுத் தலங்கள்

லெட்சுமி நரசிம்மர் பெருமாள் கோவில், சோளிங்கர் - இராணிப்பேட்டையில் இருந்து சுமார் 30 கி.மீ. தூரத்தில் உள்ளது. பெருமாளின் மங்களாசாசனம் பெற்ற 108 திவ்ய தேசங்களில் இது 65 வது திவ்ய தேசம் இத்தலத்தில் நரசிம்மரும், ஆஞ்சநேயரும் யோகாசனத்தில் அமர்ந்திருப்பது சிறப்பு. சிம்ஹ கோஷ்டாக்ருதி விமானத்தின் கீழ் அருள்பாலிக்கிறார். மலைக்கோயிலின் நீளம் 200 அடி அகலம் 150 அடி ஏறத்தாழ 1 ஏக்கர் பரப்பு 750 அடி உயரத்தில், சுமார் 1305 படிக்கட்டுகளோடு மலைமீது அமைந்துள்ளது. இங்கு பெரிய மலை, சிறிய மலை என இரண்டு மலைகள் உள்ளன.  
இரத்னகிரி பாலமுருகன் கோயில், வேலூரிலிருந்து சுமார் 15 கி.மீ தூரத்தில் திருமணிக்குன்றம் அருகே உள்ள ஒரு பழமையான முருகன் கோயில் ஆகும். இது 14-ஆம் நூற்றாண்டில் கட்டப்பட்டது. இக்கோயில் மலை உச்சியில் அமைந்துள்ளது.
# சுசில் குமார் மோடி

**சுசில் குமார் மோடி** (*Sushil Kumar Modi*; 5 சனவரி 1952 – 13 மே 2024) இந்தியாவின் பிகார் மாநில பாரதிய ஜனதா கட்சியின் அரசியல்வாதியும், பிகார் மாநில முன்னாள் துணை முதலமைச்சரும் ஆவார்.  
முன்னர் இவர் பிகார் மாநில துணை முதலமைச்சராகவும், நிதி அமைச்சராகவும் 2005 முதல் 2013 முடிய பதவி வகித்தவர். இவர் ஆர் எஸ் எஸ் அமைப்பின் நீண்டகால உறுப்பினர் ஆவார். இவர் பிகார் மாநில சரக்கு மற்றும் சேவை நடைமுறைப்படுத்தும் குழுவின் தலைவராகப் பதவி வகித்தவர்.
# சுசில் குமார் மோடி

## வகித்த பதவிகள்

| காலம் | பதவி | குறிப்பு |
| --- | --- | --- |
| 1973–77 | பொதுச் செயலாளர், பாட்னா பல்கலைக்கழகம் மாணவர் பேரவை |  |
| 1983–86 | அகில இந்திய பொதுச் செயலாளர், அகில பாரதிய வித்யாத்ரி பரிசத் |  |
| 1995–96 | செயலாளர், பாரதிய ஜனதா கட்சி |  |
| 1996–2004 | எதிர்கட்சித் தலைவர் | பீகார் சட்டமன்றம் |
| 2000 | அமைச்சர், நாடாளுமன்ற விவகாரத் துறை | பீகார் அரசு |
| 2004 | உறுப்பினர், மக்களவை | 14வது மக்களவை |
| 1990–2004 | உறுப்பினர், பீகார் சட்டமன்றம் | 3வது முறை |
| நவம்பர் 2005&nbsp;– June 2013 | துணை முதல்வர் |  |
| நவம்பர் 2005– சூன் 2013 | நிதியமைச்சர் பீகார் |  |
| 2017– 13 நவம்பர் 2020 | துணை முதல்வர் |  |
| 7 திசம்பர் 2020 | உறுப்பினர், மக்களவை | நாடாளுமன்ற உறுப்பினர், மக்களவை |
# கா. ரஹ்மான்கான்

**கா.ரஹ்மான்கான்** (K. Rahman Khan) இந்திய தேசிய காங்கிரஸைச் சேர்ந்த ஒரு மூத்த அரசியல்வாதியும், முன்னாள் சிறுபான்மை விவகார அமைச்சரும், மாநிலங்களவையின் முன்னாள் துணைத் தலைவரும் ஆவார். ,
# கா. ரஹ்மான்கான்

## பிறப்பு

ரஹ்மான் கான் கர்நாடக மாநிலத்தின் மாண்டியா மாவட்டத்தின் கிருஷ்னராஜ் பேட் நகரில் காசிம் கான், கைருன்னிஸா தம்பதியருக்கு மகனாக 1939 ஏப்ரல் 5 அன்று பிறந்தார்.
# கா. ரஹ்மான்கான்

## கல்வி

வணிகவியல் இளங்கலை (B.Com), பட்டயக் கணக்காளர் (FCA) போன்ற படிப்பினை மைசூர் பல்கலைக்கழகத்தில் படித்தவர். கருநாடக மாநிலத்தில் முதல் முஸ்லீம் பட்டயக் கணக்காளர் என்ற பெருமையும் இவருக்கு உண்டு.
# கா. ரஹ்மான்கான்

## விருதுகள்

- லக்னோவில் உள்ள இன்டெக்ரல் பல்கலைகழகம் சமூக ஒற்றுமைக்கு பாடுபட்டமைக்காக இவருக்கு மதிப்புறு முனைவர் பட்டம் வழங்கி கௌரவித்துள்ளது.
- கூட்டுறவுத்துறையை மேம்படுத்தியதற்காக கர்நாடக அரசின்சார்பில் சாகர இரத்னா விருது வழங்கி கௌரவித்துள்ளது.
- கர்நாடக அரசின் சார்பில் கல்வி மேம்பாட்டிற்காக திப்பு சுல்தான் விருது வழங்கி கௌரவித்துள்ளது.
# கா. ரஹ்மான்கான்

## பதவியில்

- 1978-90 கர்நாடக சட்டமன்றம் உறுப்பினர்.
- 1982-84 கர்நாடக சட்டமன்றம் தலைவர்.
- 1993-94 தலைவர், கர்நாடக மாநில சிறுபான்மையினர் ஆணையம் (அமைச்சர் பதவி).
- ஏப்ரல் 1994 மாநிலங்களவையில் உறுப்பினர், (முதல் தவணை).
- 1995-96 நாடாளுமன்ற உறுப்பினர், அறிவியல் மற்றும் தொழில்நுட்பக் குழு, சுற்றுச்சூழல் மற்றும் வன உறுப்பினர், வெளிவிவகாரக் குழு
- 1996 ஒருங்கிணைப்பாளர், கொங்கன் ரயில்வே நாடாளுமன்ற உறுப்பினர்களின் குழு.
- 1996-97 உறுப்பினர், நிதி நிலைக்குழு.
- அக்டோபர் 1996 - டிசம்பர் 1997 மற்றும் ஜூலை 2001 - பிப்ரவரி 2004 உறுப்பினர், வக்ஃப் வாரியங்களின் செயல்பாடு தொடர்பான கூட்டு நாடாளுமன்றக் குழு.
- 1996-99 உறுப்பினர், ரயில்வே வேகன்களுக்கான தேர்வுக் குழு, மாநிலங்களவை.
- ஜனவரி 1999 - ஏப்ரல் 1999 வக்ஃப் வாரியங்களின் செயல்பாடு குறித்த கூட்டு நாடாளுமன்றக் குழுத் தலைவர்.
- டிசம்பர் 1999 - 2001 நிதிக் குழு உறுப்பினர்.
- டிசம்பர் 1999 - 2003 பொது கணக்குகளுக்கான குழு உறுப்பினர்.
- ஏப்ரல் 2000 மாநிலங்களவையில் உறுப்பினர் (இரண்டாவது தவணை).
- மே 2000 - ஜூலை 2004 மாநிலங்களவை இந்திய தேசிய காங்கிரசு கட்சியின் துணைத் தலைவர்.
- ஏப்ரல் 2001- 2002 உறுப்பினர், பங்குச் சந்தை மோசடி தொடர்பான கூட்டு நாடாளுமன்றக் குழு.
- ஜூலை 2001 - பிப்ரவரி 2004 உறுப்பினர், வக்ஃப் வாரியங்களின் செயல்பாடு தொடர்பான கூட்டு நாடாளுமன்றக் குழு.
- 2002 - பிப்ரவரி 2004 உறுப்பினர், போக்குவரத்து, சுற்றுலா மற்றும் கலாச்சாரக் குழு.
- மே 2004 - 20 ஜூலை 2004 இரசாயன மற்றும் உர அமைச்சகத்தில் மாநில அமைச்சர்.
- 22 ஜூலை 2004 - 2 ஏப்ரல் 2006 மற்றும் 12 மே 2006- 2 ஏப்ரல் 2012 மாநிலங்களவை துணைத் தலைவர்.
- ஏப்ரல் 2006 மாநிலங்களவையில் உறுப்பினர் (மூன்றாவது தவணை)
- ஆகஸ்ட் 2004-ஏப்ரல் 2006 மற்றும் மே 2006 வணிக ஆலோசனைக் குழு உறுப்பினர்.
- செப்டம்பர் 2004 - ஏப்ரல் 2006 மற்றும் மே 2006 தலைவர், சலுகைகள் குழு, மாநிலங்களவை உறுப்பினர்களுக்கு கணினி உபகரணங்கள் வழங்குவதற்கான குழு, நாடாளுமன்ற உறுப்பினர் உள்ளூர் பகுதி மேம்பாட்டு திட்டத்தின் குழு (மாநிலங்களவை)
- 2005 - 06 காமன்வெல்த் நாடாளுமன்ற சங்கத்தின் (சிபிஏ) நிர்வாகக் குழுவின் பிராந்திய பிரதிநிதி
- ஆகஸ்ட் 2005 - ஏப்ரல் 2006 மற்றும் மே 2006 பொது நோக்கங்கள் குழு உறுப்பினர், விதிகள் குழு உறுப்பினர்.
- அக்டோபர் 2005 - ஏப்ரல் 2006, மே 2006 - மே 2009 மற்றும் ஜனவரி 2010 - ஏப்ரல் 2012 துணைத் தலைவர், நீர் பாதுகாப்பு மற்றும் மேலாண்மை தொடர்பான நாடாளுமன்ற மன்றம் குழு.
- பிப்ரவரி 2006 - மே 2009 மற்றும் ஜனவரி 2010 - ஏப்ரல் 2012 துணைத் தலைவர், குழந்தைகள் தொடர்பான நாடாளுமன்ற குழு, இளைஞர்கள் தொடர்பான நாடாளுமன்ற குழு.
- ஜூலை 2006 - மே 2009 மற்றும் ஜனவரி 2010 - ஏப்ரல் 2012 துணைத் தலைவர், மக்கள் தொகை மற்றும் பொது சுகாதாரம் தொடர்பான நாடாளுமன்ற மன்ற குழு
- அக்டோபர். 2006 ஜெனீவாவில் நடைபெற்ற 115 வது சட்டமன்றத்தில் இடை-நாடாளுமன்ற ஒன்றியத்தின் (IPU) கெளரவ உள் தணிக்கையாளர்.
- மே 2008 - மே 2009 தலைவர், வக்ஃப் மீதான கூட்டு நாடாளுமன்றக் குழு.
- ஜூலை 2008 - மே 2009 மற்றும் ஜனவரி 2010 - ஏப்ரல் 2012 புவி வெப்பமடைதல் மற்றும் காலநிலை மாற்றம் தொடர்பான நாடாளுமன்ற மன்றத்தின் துணைத் தலைவர்.
- டிசம்பர் 2009 முதல் உறுப்பினர், பாரம்பரிய தன்மையை பராமரித்தல் மற்றும் நாடாளுமன்ற மாளிகையின் வளர்ச்சி தொடர்பான கூட்டு நாடாளுமன்றக் குழு.
- டிசம்பர் 2011 - ஏப்ரல் 2012 துணைத் தலைவர், பேரிடர் மேலாண்மை தொடர்பான நாடாளுமன்ற மன்றம்
- ஏப்ரல் 2012 மாநிலங்களவையில் உறுப்பினர் (நான்காவது தவணை)
- ஆகஸ்ட் 2012 உறுப்பினர், உள்துறை குழு
- 28 அக்டோபர் 2012 முதல், சிறுபான்மை விவகார அமைச்சர்
# கா. ரஹ்மான்கான்

## இதனையும் காண்க

- மாநிலங்களவைத் துணைத் தலைவர்கள் பட்டியல்
# குமாரம்பட்டி, தருமபுரி வட்டம்

**குமாரம்பட்டி** (*Kumarampatti*) என்பது இந்தியாவின், தமிழ்நாட்டின், தருமபுரி மாவட்டம், தருமபுரி வட்டம், மூக்கனூர் ஊராட்சிக்கு உட்பட்ட ஒரு சிற்றூர் ஆகும்.
# குமாரம்பட்டி, தருமபுரி வட்டம்

## அமைவிடம்

இந்த மாவட்டத்தின் தலைநகரான தருமபுரியில் இருந்து 12 கிலோமீட்டர் தொலைவிலும், மாநிலத் தலைநகரான சென்னையில் இருந்து 277 கிலோமீட்டர் தொலைவிலும் உள்ளது.
# குமாரம்பட்டி, மத்தூர் ஒன்றியம்

**குமாரம்பட்டி** ( Kumarampatti) என்பது இந்தியாவின், தமிழ்நாட்டின், கிருஷ்ணகிரி மாவட்டம், மத்தூர் ஊராட்சி ஒன்றியத்துக்கு உட்பட்ட ஒரு சிற்றூர் ஆகும்.
# குமாரம்பட்டி, மத்தூர் ஒன்றியம்

## அமைவிடம்

இந்த ஊரானது மத்தூரில் இருந்து 25 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 61 கிலோமீட்டர் தொலைவிலும், மாநிலத் தலைநகரான சென்னையில் இருந்து 245 கிலோமீட்டர் தொலைவிலும் உள்ளது.
# கீழ்வைத்தியனான்குப்பம் வட்டம்

**கீழ்வைத்தியனான் குப்பம் வட்டம்** (**K V Kuppam taluk**), வேலூர் மாவட்டத்தின் காட்பாடி வட்டத்தில் உள்ள கீழ்வைத்தியனான் குப்பம் ஊராட்சி ஒன்றியப் பகுதிகளைக் கொண்டு புதிய வருவாய் வட்டமாக 15 ஆகஸ்டு 2019 அன்று புதிதாக துவக்கப்படும் என தமிழக முதல்வர் இந்திய விடுதலைத் திருநாளன்று அறிவித்துள்ளார்.. இப்புதிய வட்டம் வேலூர் மாவட்டத்தில் இருக்கும். இவ்வட்டத்தின் நிர்வாகத் தலைமையிடம் கீழ்வழித்துணையாங்குப்பம் ஊராட்சி ஆகும். இவ்வட்டத்தில் கே வி குப்பம் ஊராட்சி ஒன்றியம் செயல்படுகிறது. இவ்வட்டம் கீழ்வைத்தியனான்குப்பம் (சட்டமன்றத் தொகுதி)க்கு உட்பட்டது.
# இலடாக்கு வரலாறு

9 ஆம் நூற்றாண்டில் இப்பகுதியில் இராச்சியம் தோன்றுவதற்கு முன்னர் லடாக் பற்றிய தகவல்கள் குறைவு. துவக்கக்கால திபெத்தியப் பேரரசின் சரிவுக்குப் பிறகு பேரரசின் ஆளுகைக்குள் இருந்த எல்லைப் பகுதிகளானது சுதந்திர நாடுகளாக மாறின. அதன் பின்னர், கி.பி 950 இல் லடாக் இராச்சியம் ஸ்தாபிக்கப்பட்டது. அதற்கு முன்னர் லடாக் அரசியில் முக்கியத்துவம் கொண்ட பகுதியாக கருதப்பட ஏதுமில்லை. இதன் ஆட்சியாளரிகளில் பெரும்பாலோர் திபெத்திய அரச குடும்பத்தின் கிளைகளிலிருந்து வந்தவர்கள் ஆவர்.
# இலடாக்கு வரலாறு

## முதல் மேற்கு திபெத்திய வம்சம்

842 இல் திபெத்தியப் பேரரசு உடைந்த பின்னர், பண்டைய திபெத்திய அரச பிரதிநிதியாக லடாக்கில் இருந்த நைமா-கோன் முதல் லடாக் வம்சத்தை நிறுவினார். நைமா-கோனின் இராச்சியத்தின் மையமாக இன்றைய லடாக்கின் கிழக்குப் பகுதியைக் கொண்டிருந்தது. இக்காலமானது லடாக் திபெத்தியமயமாக்கலுக்கு உட்பட்ட காலகட்டமாகும். இறுதியில் லடாக் கலப்பு மக்கள் வசிக்கும் ஒரு நாடாக மாறியது. இதில் ஆளும் வர்கமாக திபெத்தியர்கள் இருந்தனர். இந்த வம்சம் வட-மேற்கு இந்தியாவிலிருந்து, குறிப்பாக காஷ்மீரிலிருந்து பெற்ற மத கருத்தாக்கங்களான "இரண்டாம் பௌத்த மத பரவலுக்கு" தலைமையேற்றது. லடாக்கின் ஆரம்ப கால மன்னரான, எல்.டி-த்பால்-ஹ்கோர்-பிட்சன் (சி. 870 -900), போன் பௌத்த சமயத்தை வளர்ப்பதாக உறுதி ஏற்றார். லடாக் மற்றும் அப்பர் மனாஹ்ரிஸ் மடாலயம் உட்பட எட்டு பழமையான மடங்களை அமைப்பதற்கு காரணமாக இருந்தார். மதத்தைப் பரப்புவதற்காக ஹம்பம் வசனங்களை பெருமளவில் உருவாக்குவதை அவர் ஊக்குவித்தார். இருப்பினும், நைமா-கோனின் வம்சத்தின் ஆரம்பகால மன்னர்களைப் பற்றி அதிகம் அறியப்படவில்லை. இந்த வம்சத்தின் ஐந்தாவது மன்னரும் குலு, முஸ்டாங் , பால்திஸ்தானின் சில பகுதிகளை வென்றவருக்கு லாச்சென் உத்பாலா என்ற சமஸ்கிருத பெயர் உள்ளது.  
13 ஆம் நூற்றாண்டில், இந்தியாவில் இசுலாமியர் படையெடுப்பின் காரணமாக, மத விவகாரங்களில் திபெத்தின் வழிகாட்டுதலை நாடிச்சென்று ஏற்றுக்கொள்வது என்று லடாக் முடிவெடுத்தது.
# இலடாக்கு வரலாறு

## நம்கியால் வம்சம்

மத்திய ஆசிய முஸ்லீம் நாடுகளின் போர் வெற்றிகளையும் ஊடுருவல்களையும் எதிர்கொண்டதால் சில நூற்றாண்டுகளுக்கு, லடாக்கியர்களின் ஒரு பகுதியை இஸ்லாமிற்கு மதம் மாறச் செய்ய வழியமைத்தது. இச்சயத்தில் லடாக் இரண்டாக பிளவுற்று, கீழ் லடாக்கானது பாஸ்கோவைச் தக்பபூம் மற்றும் டெமிஸ்காம் ஆகியோரால் ஆளப்பட்டது. மேலும் மேல் லடாக்கானது லே மற்றும் ஷேயிலிருந்து அரசர் தக்பும்தேவால் ஆளப்பட்டது. பகன் அரசர் லடாக்கை மீண்டும் ஒருங்கிணைத்து வலுப்படுத்தியதோடு இன்றும் கூட இருந்துவரும் நாம்ஜியால் வம்சத்தை உருவாக்கினார். அரசர் தாஷி நம்கியால் (1555-1575) பெரும்பாலான மத்திய ஆசிய படையெடுப்புகளை முறியடித்தார். மேலும் நம்கியால் சிகரத்தின் உச்சியில் ஒரு கோட்டையகத்தைக் கட்டினார். மேலும் இந்தப் பேரரசை தற்காலிகமாக நேபாளம் வரை நீட்டித்தார். இவர் லடாக்கின் பழம் பெருமையை மீட்கும் முயற்சியை மேற்கொண்டார். அதன் ஒரு பகுதியாக பல கோம்பாக்கள் மற்றும் புண்ணியத்தலங்களை மீளக்கட்டமைக்கும் பணிகளை மேற்கொண்டார். இதில் பிரபலமானது ஹெமிஸ் ஆகும். இவர் அரச தலைமையகத்தை ஷே அரண்மனையிலிருந்து லே அரண்மனைக்கு மாற்றினார். மேலும் தன் அரசை ஜான்ஸ்கர் மற்றும் ஸ்பிட்டிவரை விரிவுபடுத்தினார். ஆனால் ஏற்கனவே காஷ்மீர் மற்றும் பால்டிஸ்தானை ஆக்கிரமித்திருந்த முகலாயர்களால் தோற்கடிக்கப்பட்டார். அவரது மகன் டெல்டன் நம்கியால் (1642-1694) முகலாய பேரரசர் அவுரங்கசீப்பை லேவில் ஒரு பள்ளிவாசலைக் கட்டி சமாதானப்படுத்த வேண்டியிருந்தது.
# கலைஞானம்

**கலைஞானம்**, (இயற்பெயர்:**கே. எம். பாலகிருஷ்ணன்**), தமிழ்த் திரைப்படக் கலைஞர் ஆவார். இவர் 1960 - 1990 வரை 200 திரைப்படங்களுக்கு திரைக்கதை, 40 திரைப்படங்களுக்கு கதை எழுதி, 18 திரைப்படங்களை தயாரித்தவர். மேலும் இவர் திரைப்பட இயக்குநர், நடிகர், பாடலாசிரியர் எனப் பன்முகத்தன்மைப் படைத்தவர்.
# கலைஞானம்

## வாழ்க்கை

### மேடை நாடகங்கள்

இவர் மதுரை மாவட்டம் பேரையூர் வட்டம், எழுமலையில் பிறந்து வளர்ந்தவர். இவர் தனது 18-வது வயதில் 1949-இல் திமுக தலைவர் ஏ. வி. பி. ஆசைத்தம்பி எழுதிய **வாழ்க்கை வாழ்வதற்கே** எனும் நாடகத்தில் முதன்முதலாக நடித்தவர்.  
திமுக உருவாகிய அக்காலக் கட்டத்தில் கருணாநிதியின் விஷக்கோப்பை, நச்சுக்கோப்பை போன்ற நாடகங்களில் நடித்தவர். இவரது அண்ணன் ஆர். எம். கிருஷ்ணசாமியும் ஒரு மேடை நாடகக் கலைஞர் ஆவார்.  
நாடக மேடையிலிருந்து தமிழ்த் திரைத் துறைக்கு சென்ற கலைஞானம், தமிழரசுக் கழகத் தலைவர் ம. பொ. சிவஞானம் தி.மு.க வை எதிர்த்து அமைத்த பிரசார நாடகமான **எழுச்சிக்கடல்** நாடகத்தில் வில்லனாக நடித்தார்.
# கலைஞானம்

## வாழ்க்கை

### திரைப்படங்கள்

இவர் 1966-இல் காதல் படுத்தும் பாடு படத்திற்கு திரைக்கதை வசனம் எழுதினார். சின்னப்பத் தேவரின் தயாரிக்கும் திரைப்படங்களுக்கு திரைக்கதை ஆசிரியராக பணியாற்றிவர். பின்னர் 1978-இல் ரஜினிகாந்த் நடித்த பைரவி திரைப்படத்தை தயாரித்துள்ளார். இவர் ரஜினிகாந்த் நடித்த ஆறு புஷ்பங்கள் (1977) மற்றும் அல்லி தர்பார் (1978) போன்ற திரைப்படங்களை இயக்கியுள்ளார்.  
குறத்தி மகன், புதிய தோரணங்கள் போன்ற திரைப்படங்களை தயாரித்தும், நெல்லிக்கனி திரைபடத்தை தயாரித்துள்ளார். 1986-இல் சிவாஜி கணேசன் நடிப்பில் இவர் தயாரித்த மிருதங்க சக்கரவர்த்தி திரைப்படம் பெருத்த பண இழப்பு ஏற்பட்டது.
# கலைஞானம்

## வாழ்க்கை

### நடித்த திரைப்படங்கள்

- இது நம்ம ஆளு
# கலைஞானம்

## எழுதிய நூல்கள்

சினிமா துறையில் அரை நூற்றாண்டைக் கடந்த இவர், தன் திரைப்பட அனுபவங்களக் கொண்டு எழுதிய, **சினிமா சீக்ரெட்** எனும் நூலை மூன்று தொகுதிகளாக வெளியிட்டவர்.
# பாரம்

**பாரம்** என்பது பிரியா கிருஷ்ணசாமியால் எழுதி, இயக்கி, படத்தொகுப்பு செய்யப்பட்ட 2018 ஆண்டைய இந்திய தமிழ் மொழி திரைப்படம் ஆகும். இது தமிழில் சிறந்த திரைப்படத்திற்கான தேசிய திரைப்பட விருதை வென்றது இப்படம் ஒன்றே 66 வது தேசிய திரைப்பட விருதுகளில் வென்ற ஒரே ஒரு தமிழ்த் திரைப்படமாகும்.
# பாரம்

## கதை

கருப்பசாமி மனைவியை இழந்த இரவுக் காவலாளியாவார். இவர் தன் சகோதரி மற்றும் மூன்று மருமகன்களான வீரா, மணி, முருகன் ஆகியோருடன் தமிழ்நாட்டின் ஓர் ஊரில் வசிக்கிறார். ஒரு நாள் கருப்பசாமி தன்வேலை முடிந்து காலையில் வீடு திரும்பும் போது, அவர் ஒரு விபத்தில் சிக்கி இடுப்பை உடைத்துக்கொள்கிறார். அவரது மருமகன்கள் அவருக்கு நகரத்தில் சிகிச்சை செய்ய வேண்டும் என்று விரும்புகின்றனர். ஆனால் அவரது மகன் செந்தில் பாரம்பரிய மருத்துவரிடம் சிகிச்சை அளிக்க, அவரை தனது மூதாதையர் கிராமத்திற்கு அழைத்துச் செல்கிறார். எட்டு நாட்களுக்குப் பிறகு, கருப்பசாமி இறந்து விடுகிறார். அவரது மர்மமான மரணம் வீரா என்ற செயற்பாட்டாளரை சந்தேகத்திற்குரியவராக ஆக்குகிறது.
# பாரம்

## தயாரிப்பு

தனது முதல் திரைப்படமான *கங்கூபாய்* படத்தை முடித்த பிறகு, பிரியா கிருஷ்ணசாமி செய்தி இணையதளங்களில் தலைக்கூத்தல் தொடர்பான செய்திகளை அறிந்தார். மேலதிக ஆராய்ச்சிகளில், தலைக்கூத்தல் குறித்து, அவர் இதற்கு முன்னர் கேள்விப்படாத நிகழ்ச்சிகளை அறிந்தார். இது தமிழ்நாட்டின் சில பகுதிகளில் உள்ள கிராமங்களில் சமூக ஒப்புதலுடன் பாரம்பரியமாக நடந்துகொண்டிருக்கும் ஒரு நிகழ்வாகும். இது இந்தியாவில் வயதானவர்களுக்கு வேண்டிய சமூக, மருத்துவ உள்கட்டமைப்பு வசதிகள் இல்லாத நிலையுடன் தொடர்புடையது. இதை ஆராய்ந்த இவர் 2016 ஆம் ஆண்டின் நடுப்பகுதியில் இரண்டு வாரங்களில் *பாராம்* படத்துக்கான திரைக்கதையை எழுதினார், மேலும் படத்தைத் தனது பதாகையான, ரெக்லெஸ் ரோஸஸ் மூலமாக, ஆர்த்ரா ஸ்வரூப்புடன் இணைந்து தயாரிக்க முடிவுசெய்தார். அதன்படி, அவர்கள் புதுச்சேரி பல்கலைக்கழகத்தின் நடிப்புக் கலைத் துறையை அணுகினர். அங்கு பிரியா நடிப்பு பட்டறைகளை நடத்தினார். அதில் அங்கு படத்துக்குத் தேவையான முக்கிய நடிகர்களை கண்டடைவதில் வெற்றி பெற்றார். 80 க்கும் மேற்பட்ட எண்ணிக்கையிலான கூடுதல் பாத்திரங்களுக்கு நடிப்புத் துறை சாராத உள்ளூர் மக்களைப் பயன்படுத்தினார். இப்படமானது யதார்த்தமான பாணியில் படம் எடுக்கப்பட்டது. ஒலிப்பதிவுடனே படப்பிடிப்பு நடத்தப்பட்டது. இதனால் உரையாடலுக்கு டப்பிங் எதுவும் செய்யப்படவில்லை. இது 2017 சனவரியில் 18 நாட்களில் பாண்டிச்சேரி மற்றும் திருநெல்வேலியில் படமாக்கப்பட்டது.
# பாரம்

## திரைப்பட விழாக்கள் மற்றும் விருதுகள்

*கோவாவின்* 49 வது சர்வதேச திரைப்பட விழாவின் (ஐ.எஃப்.எஃப்.ஐ) இந்திய பனோரமா பிரிவில் *பாரம்* 2018 நவம்பரில் திரையிடப்பட்டது. மேலும் பாரம் படமானது கோவாவில், 2018 ஐ.எஃப்.எஃப்.ஐ.யில் ஐ.சி.எஃப்.டி யுனெஸ்கோ காந்தி பதக்கத்திற்கு பரிந்துரைக்கப்பட்ட இரண்டு இந்திய படங்களில் ஒன்றாகும். ஐ.சி.எஃப்.டி யுனெஸ்கோ காந்தி பதக்கம் என்பது ஐ.எஃப்.எஃப்.ஐயின் சர்வதேச போட்டிப் பிரிவாகும், இது பாரிஸில் உள்ள நடுவரால் மதிப்பீடு செய்யப்படுகிறது. *பாரம்* படமானது பின்னர் தமிழில் சிறந்த திரைப்படத்திற்கான தேசிய திரைப்பட விருதை வென்றது, 66 வது தேசிய திரைப்பட விருதுகளில் வென்ற ஒரே தமிழ் படமாகவும் இது உள்ளது.
# பாரம்

## விமர்சன வரவேற்பு

49 வது *ஐ.எஃப்.எஃப்.ஐ.யில் இப்படத்துக்கு* 5 நட்சத்திரங்களில் 4 நட்சத்திரங்களை வழங்கிய *சினெஸ்டான்* "*பாரம்* அழகாக எடுக்கப்பட்ட ஒரு சமூக படம், இது உங்கள் செயல்களை கேள்விக்குள்ளாக்கும். மேலும் கருணைக் கொலை குறித்த கடுமையான உங்கள் நிலைப்பாட்டை மறுபரிசீலனை செய்ய வைக்கும்" என்று கூறினார்.
# இலடாக்கு பல்கலைக்கழகம்

**லடாக் பல்கலைக்கழகம்** (Ladakh university), இந்தியாவின் ஜம்மு காஷ்மீர் மாநிலத்தில் லடாக் பிரதேசத்தின் லே நகரத்தில் 2 பிப்ரவரி 2019 அன்று இந்தியப் பிரதமர் நரேந்திர மோடி துவக்கி வைத்தார். ஜம்மு காஷ்மீர் ஆளுநர் சத்திய பால் மாலிக் லடாக் பல்கலைக்கழகம் அமைய 2018-இல் ரூபாய் 65 கோடி நிதி ஒதுக்கியுள்ளார். லடாக் பகுதியின் லே மாவட்டம் மற்றும் கார்கில் மாவட்டத்தில் செயல்படும் கல்லூரிகள் தற்போது லடாக் பல்கலைக்கழகத்தின் கீழ் உறுப்புக் கல்லூரிகளாக செயல்படும்.
# விராலிக்காடு

விராலிக்காடு (VIRALIKKADU), தமிழகத்தில் சேலம் மாவட்டம் மேட்டூர் வட்டம் மூலக்காடு ஊராட்சியில் வீரம் விளைந்த மண் விராலிக்காடு அமைந்துள்ளது. இந்த ஊருக்கு என்று பல்வேறு சிறப்புகள் உள்ளது. இந்த ஊர் இயற்கையாகவே தமிழில் வரும் ஐந்திணை நிலங்களை போன்று அமையப் பெற்ற ஊராகும். ஐந்திணை நிலங்கள் பற்றியும் மற்றும் விராலிக்காடு அமைப்பைப் பற்றியும் பார்ப்போம். ஐந்து வகை கோயில்களும் ஐந்து வகை நிலங்களும் உடைய ஒரு சிறப்பான கிராமம் இந்த விராலிக்காடு.  
குறிஞ்சி, முல்லை, மருதம், பாலை, நெய்தல் என்பனவே தமிழர் நிலத்திணைகள் ஆகும்.
# விராலிக்காடு

## குறிஞ்சி

மலையும்மலை சார்ந்த இடமும் **குறிஞ்சி**த் திணை - விராலிக்காட்டின் மேற்கே அமைந்துள்ள சென்றாய பெருமாள் மலை இருப்பதால் மலையும் மலை சார்ந்த இடமும் என்று குறிப்பிடப்பட்டுள்ளது இந்த மலை உச்சியில் பெருமாள் கோவில் அமைந்துள்ளது மற்றும் வெள்ளை பாறை ஊத்து என்று அழைக்கப்படும் அருவியும் மலையின் நடுவே அமைந்திருப்பது சிறப்பு இந்த ஊத்து 2003 ஆம் ஆண்டு வரையும் காணப்பட்டது தற்போது தமிழகத்தில் நிலை வரும் தட்ப வெப்ப சுழ்நிலையின் காரணமாக நீரின் அளவு குறைந்துள்ளது.
# விராலிக்காடு

## முல்லை

காடும் காடு சார்ந்த நிலமும் **முல்லை**த் திணை - ச சென்றாய பெருமாள் மலையின் எல்லைப் பகுதிகளை தாண்டி அடர்ந்த மரங்கள் காணப்படுவதால் இது காடும் காடு சார்ந்த இடமும் என அழைக்கப்படும் இதை சுற்றியுள்ள விவசாயிகள் மரங்களை வளர்ப்பது விவசாயம் செய்வது போன்ற தொழில் செய்து வருகிறார்கள்.
# விராலிக்காடு

## பாலை

இவையிரண்டுக்கும் இடையில் அமைந்த பாழ் நிலம் **பாலை எனப்பட்டது - இந்த பாலை நிலத்தில் முரச மாதியன் என்ற இனத்தைச் சார்ந்த மக்கள் வீடுகட்டிக் குடியேறி வாழ்ந்து வருகின்றனர். இந்த வகை இனத்தை சார்ந்த மக்கள் மூத்த பண்டைய தமிழ் பூர்வகுடிகள் ஆகும் ஆனால் தற்போது இவர்களை பற்றி யாரும் அறிந்திராத நிலையில் தான் உள்ளார்கள் மிகவும் பின்தங்கிய நிலையில் 75 சதவீதம் மக்கள் வறுமைக்கோட்டின் கீழ் உள்ளார்கள்**
# விராலிக்காடு

## மருதம்

வயலும் வயல் சார்ந்த நிலமும் **மருதம்** எனவும் - தற்போது இருக்கும் மேட்டூர் அணையின் பின்புறத்தில் இருக்கும் இந்த நிலங்களில் முரசு மாதியன் பூர்வகுடி மக்கள் விவசாயம் செய்தும் விவசாய கூலி வேலைகள் செய்தும் வருகின்றார்கள் இது வயலும் வயல் சார்ந்த பகுதியும் ஆகும். தற்போது இவர்கள் விவசாயம் செய்யும் அனைத்து நிலப் பரப்பும் முன்பு ஒரு காலத்தில் இந்த நிலங்கள் அனைத்தும் இவர்களின் நிலம்தான் மேட்டூர் அணை கட்டுவதற்கு முன்னால் அங்கு குடியிருந்து தங்கள் வாழ்க்கையை நடத்தி வந்தார்கள் அங்கு இருந்த ஊர்களின் பெயர்கள் வன்னிமரத்தூர் மற்றும் ஆண்டாவரத்தேரி. இன்றளவும் மேட்டூர் அணையில் நீர் குறையும் பொழுது இவர்களின் மூதாதையர்கள் பயன்படுத்திய பொருட்கள் நிறைய உள்ளது மேலும் தங்களது மூதாதையர்களின் நிலத்தில் விவசாயம் செய்து தங்களது பிழைப்பை நடத்தி வருகின்றார்கள் அதே போன்று அங்குதான் இவர்கள் வாழ்ந்தார்கள் என்பதற்க்கு சான்றாக ஆதாரம் இன்றளவும் இருக்கின்றது. மேட்டூரில் நீரின் அளவு குறையும்போது ஆதாரங்கள் தென்படுகின்றது அதுமட்டுமின்றி அவர்களின் பூர்வ குடி நிலங்களில் விவசாயம் செய்து வருவார்கள். இந்த பூர்வ குடிகளின் சான்றுகள் அணையின் நீர்மட்டம் குறையும் பொழுது தற்போது இருக்கும் விராலிகாடு ஊரிலிருந்து கிழக்கில் சுமார் இரண்டு மூன்று கிலோமீட்டர் தொலைவில் மேட்டூர் அணையின் பின்புறத்தில் தெரியவரும்.
# விராலிக்காடு

## நெய்தல்

கடலும்கடல் சார்ந்த இடம் **நெய்தல்**எனவும் அழைக்கப்பட்டன - தமிழகத்தில் என்றும் வற்றாத நதியாக காணப்படும் மேட்டூர் அணையின் நீர் எப்பொழுதும் இந்த ஊரின் பகுதியில் மட்டும் தான் முழுமையாக தெரியும் அது கடல் போல் காட்சி தருவதால் இது கடலும் கடல் சார்ந்த பகுதியாகும்.
# விராலிக்காடு

## கோவில்

இவ்வாறு சிறப்போடு விளங்குவது மட்டும் அல்லாமல் ஐந்து கோவில்கள் சுற்றிலும் காணப்படுகிறது.
# விராலிக்காடு

## முதலாவது கோவில்

முதலாவது கோவில் மலையின் அடிவாரத்தில் விராலிகாடு ஏரி நீர் தேக்கத்தில் அருகில் அமையப் பெற்றிருக்கும் எல்லை முனியப்பன் சாமி கோவில் இந்த கோவிலை கருப்பண்ணன் என்பவர்களின் குடும்பம் பராமரித்து செய்து வருகிறது
# விராலிக்காடு

## இரண்டாவது கோவில்

இரண்டாவது கோவில் பெருமாள் கோவில் இது ஊரின் நுழையும் பொழுது இருக்கும் இந்தக் கோவிலை மணி வசந்தா என்பவர்கள் பராமரித்து வருகிறார்கள்.
# விராலிக்காடு

## மூன்றாவது கோவில்

மூன்றாவது கோவில் கற்பக விநாயகர் கோவில் மிகவும் சிறப்பு வாய்ந்த பிரசித்திபெற்ற திருக்கோவில் ஆகும்.
# விராலிக்காடு

## நான்காவது கோவில்

நான்காவதாக அமையப்பெறும் கோவில் ஸ்ரீ சக்தி மாரியம்மன் கோவில் இந்த கோவிலில் அமையப்பெற்ற அம்மன் மிகவும் சக்தி வாய்ந்தது இருப்பதால் இதை சக்தி மாரியம்மன் என்று அழைக்கின்றார்கள் இந்த கோவிலில் அனைத்து மக்களும் வழிபட்டுச் செல்வார்கள். இது விராலிக்காட்டின் பொது கோவிலாகும் மக்கள் அனைவராலும் நியமிக்க பட்ட குருநாதன் என்பவர்களின் மகன்கள் மூர்த்தி மற்றும் சீனிவாசன் அவர்கள் பராமரிப்பில் இருந்து வருகிறது.
# விராலிக்காடு

## ஐந்தாவது கோவில்

ஐந்தாவதாக இடம்பெறும் கோவில் ஸ்ரீ பழனி ஆண்டவர் திருக்கோவில் கூடிய விரைவில் பிரபலமாக கூடிய கோவிலாக இது இடம்பெற்று வருகிறது இதை சுங்கப்பன் என்கின்ற பெருமாள் நிர்வகித்து வருகின்றார்.  
இந்த ஊரில்தான் சந்தன கடத்தல் வீரப்பனின் நினைவகமும் அமையப் பெற்றுள்ளது.
# நேசமணி நினைவு கிருத்துவக் கல்லூரி

**நேசமணி நினைவு கிருத்தவக் கல்லூரி** (Nesamony Memorial Christian College) என்பது இந்தியாவின், கன்னியாகுமரி மாவட்டம் மார்த்தண்டத்தில் உள்ள ஒரு கலை மற்றும் அறிவியல் கல்லூரியாகும். இந்த கல்லூரியை தென்னிந்தியத் திருச்சபைக்கு உட்பட்ட கன்னியாகுமரி மறைமாவட்டம் நடத்தி வந்தது. இது தென் மாவட்டங்களின் உள்ள ஸ்காட் கிறிஸ்துவக் கல்லூரி, தென் திருவாங்கூர் இந்துக் கல்லூரி உள்ளிட்ட மூன்று கல்லூரிகளில் ஒன்றாகும். இக்கல்லூரியானது என்ஏஏசி ஆல் 5 நட்சத்திர அந்தஸ்தும் அங்கீகாரமும் பெற்றது.
# நேசமணி நினைவு கிருத்துவக் கல்லூரி

## படிப்புகள்

### இளங்கலை படிப்புகள்

#### அரசு உதவியுடன்

- இ.அ (கணிதம்)
- இ.அ (இயற்பியல்)
- இ.அ (கணினி அறிவியல்)
- இ.அ (வேதியியல்)
- இ.அ (தாவரவியல்)
- இ.அ (விலங்கியல்)
- இ.க. (தமிழ்)
- இ.க. (ஆங்கிலம்)
- இ.க. (வரலாறு)
- இ.க. (பொருளியல்)
- இளம் வணிகவியல்
# நேசமணி நினைவு கிருத்துவக் கல்லூரி

## படிப்புகள்

### இளங்கலை படிப்புகள்

#### சுயநிதி

- இகப
- இ.வ.மே.
- இ.அ (கணினி அறிவியல்)
- இ.வ. (கணினி பயன்பாடு)
- இ.க (சுற்றுலா)
# நேசமணி நினைவு கிருத்துவக் கல்லூரி

## படிப்புகள்

### முதுகலை

#### அரசு உதவிபெற்றது

- மு.அ (வேதியியல்)
- மு.அ (கணினி அறிவியல்)
- மு.அ (தாவரவியல்)
- மு.அ (விலங்கியல்)
- மு.அ (உயிர் தகவலியல்)
- மு.அ (கணிதம்)
- மு.அ (இயற்பியல்)
- மு.க (தமிழ்)
- மு.க (ஆங்கிலம்)
- மு.க (பொருளியல்)
- மு.க (வரலாறு)
- முதுகலை வணிகவியல்
- மு.வ.மே (AICTE அங்கீகரிக்கப்பட்டது)
- மு.க.ப (AICTE அங்கீகரிக்கப்பட்டது)
- MTM
- **பி.ஜி டிப்ளோமா இன் பயோ இன்ஃபர்மேட்டிக்ஸ் (யுஜிசி ஸ்பான்சர் செய்யப்பட்ட பயோ இன்ஃபர்மேடிக்ஸ் திட்டம்)**
# பசும்பொன் முத்துராமலிங்கத் தேவர் கல்லூரி

**பசும்பொன் முத்துராமலிங்கத் தேவர் கல்லூரி** (Pasumpon Muthuramalinga Thevar college) (**பிஎம்டி கல்லூரி** என்றும் அழைக்கப்படுகிறது) என்பது தமிழ்நாட்டின், தென்காசி மாவட்டம், சங்கரன்கோவில் அருகில் மேல நீலித நல்லூர் என்ற பகுதியில் அமைந்துள்ள கலை அறிவியல் கல்லூரி ஆகும். இது 1977 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
# பசும்பொன் முத்துராமலிங்கத் தேவர் கல்லூரி

## துறைகள்

### அறிவியல்

- வேதியியல்
- கணிதம்
- விலங்கியல்
# பசும்பொன் முத்துராமலிங்கத் தேவர் கல்லூரி

## துறைகள்

### கலை மற்றும் வணிகவியல்

- தமிழ்
- ஆங்கிலம்
- வரலாறு
- வணிகவியல்
# பசும்பொன் முத்துராமலிங்கத் தேவர் கல்லூரி

## அங்கீகாரம்

இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# போப் கல்லூரி

**போப் கல்லூரி** (Pope's College), என்பது தமிழ்நாட்டின், தூத்துக்குடி மாவட்டத்தின், சாயர்பூரத்தில் அமைந்துள்ள ஒரு கலை அறிவியல் கல்லூரி ஆகும். இது 1880 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
# போப் கல்லூரி

## துறைகள்

### அறிவியல்

- இயற்பியல்
- வேதியியல்
- கணிதம்
- விலங்கியல்
- தகவல் தொழில்நுட்பம்
# போப் கல்லூரி

## துறைகள்

### கலை மற்றும் வணிகவியல்

- தமிழ்
- ஆங்கிலம்
- பொருளியல்
- வணிக நிர்வாகம்
- பெருவாணிகவியல்
# போப் கல்லூரி

## அங்கீகாரம்

கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# சாரா டக்கர் கல்லூரி

**சாரா டக்கர் கல்லூரி** (Sarah Tucker College) என்பது இந்தியாவின், தமிழ்நாட்டின், திருநெல்வேலி மாவட்டம், பாளையங்கோட்டையில் உள்ள ஒரு மகளிர் கல்லூரி ஆகும். இதுவே தென்னிந்தியாவில் தொடங்கப்பட்ட முதல் மகளிர் கல்லூரி ஆகும். இங்கிலாந்தின் சாரா டக்கர் மற்றும் அவரது நண்பர்கள் பணத்தைத் திரட்டி திருநெல்வேலி மாவட்டத்தில் தொடக்கப் பள்ளிகளுக்கு தேவைப்படும் ஆசிரியர்களைப் பயிற்றுவிக்கும் கல்விக்கூடமாக இதை தோற்றுவித்தனர். இதன் பின்னர் சாரா டக்கர் உயர்நிலைப்பள்ளி தொடங்கப்பட்டது, இது 1895 இல் ஒரு கல்லூரியாக தரம் உயர்த்தப்பட்டது. இசபெல்லா தோபர்ன் கல்லூரிக்குப் பிறகு இந்தியாவின் இரண்டாவது பழமையான கல்லூரி இதுவாகும் . இன்று இது ஒரு முதுகலை நிறுவனமாக உள்ளது. இந்தக் கல்லூரியில் ஆய்வகங்கள், நூலகம், கணினி மையம், விளையாட்டு அரங்கு போன்றவை உள்ளன. கல்லூரியில் ஐந்து விடுதிகள் உள்ளன. இதில் சுமார் 600 மாணவிகள் தங்கியுள்ளனர்.
# சாரா டக்கர் கல்லூரி

## நிறுவனர் வரலாறு

இந்திய மிஷனெரி சங்கத்தின் செயலராக சென்னையில் பணியாற்றிய ஜான்தக்கர் அவர்களின் சகோதரி சாரா தக்கர். ஜான் தக்கர் கிறிஸ்தவ மிஷனரியாக பாளையங்கோட்டை பகுதியில் இருந்த போது இங்குள்ள பெண்களின் நிலைமைகளை பார்த்து வருத்தப்பட்டு எழுதிய கடிதம் இங்கிலாந்து நாட்டில் உள்ள அவரது சகோதரியும், மாற்று திறனாளியும், பதினான்கு வயது நிரம்பியவருமான சாராள் தக்கர் வாழ்வில் பெரும்பாதிப்பை கொண்டு வந்தது. பெண்களை கல்வி கூடங்களுக்கு அனுப்பாமல் “அடுப்பூதும் பெண்டிருக்கு படிப்பெதற்கு” என நினைத்த அன்றைய சமுதாய பெண்கள் கல்வி கற்க உதவிகள் தேவை என்பதை அறிந்த அவர், இருகால்களும் ஊனமுற்ற நிலையிலும் அவர்களின் கல்விக்காக தன்னை அர்பணித்ததோடு அதற்கு பண உதவி செய்ய தன்னுடைய 24 பவுன் நகைகள் மற்றும் தன்னுடன் படிக்கும் சக மாணவிகளிடமும் நகைகள் வசூலித்து அவரது அண்ணன் ஜான் தக்கருக்கு அனுப்பி வைத்து உடனடியாக பெண்கள் கல்வி பயில ஒரு பள்ளியையும் ஆசிரிய கல்வி கற்பிக்க, ஆசிரிய பயிற்சி கல்வி நிறுவனம் ஒன்றை நிறுவவும் கேட்டு கொண்டாள். அவ்வாறு சாராள் தக்கர் அனுப்பின முதல் உதவித்தொகையில் 1843 ல் திருநெல்வேலி மாவட்டம், கடாட்சபுரத்தில் ஆசிரிய பயிற்சிப்பள்ளி பெண்களுக்கென தொடங்கபபட்டது. அதே வருடம் சாத்தான்குளத்தில் பெண்கள் பள்ளியும்,விடுதியும் கட்டப்பட்டது. கடாட்சபுரம் சாராள்தக்கர் ஆசிரியை பயிற்சியில் படித்து முடித்த ஆசிரியைகளைக் கொண்டு மிக குறுகிய காலத்தில் பாளையங்கோட்டை, தென்காசி, நல்லூர், திருநெல்வேலி சந்திப்பு போன்ற இடங்களில் 20க்கும் மேற்பட்ட கிளைப்பள்ளிகள் தொடங்கப்பட்டன. அதைத் தொடர்ந்து, 1895ல் சாராள தக்கர் பெண்கள் கல்லூரி 40 புள்ளி 61 ஏக்கர் ஏக்கர் 61 ஏக்கர் ஏக்கர் பரப்பளவில் தென் இந்தியாவிலேயே முதன் முதலாக தொடங்கப்பட்டது. தன்னால் நடக்க முடியாவிட்டாலும், படுத்த படுக்கையில் இருந்து கொண்டே தையல் வேலைகளைச் செய்தும், தமது நண்பர்களுக்கு கடிதம் எழுதி உதவி பெற்றும் பல முறைகள் பணம் அனுப்பி லட்சக்கணக்கான பெண்களுக்கு அறிவொளி ஏற்ற உதவிய சாராள் தக்கர் கடைசி வரை திருமணம் செய்து கொள்ளவே இல்லை.மேலும் இந்தியாவிற்கு நேரில் வந்ததும் இல்லை  
1857ம் வருஷம் சாராள் தக்கர் மறைந்தாலும் அவர் முன்னெடுத்த பணிகளை அவரின் தோழிகளான மரியா சைல்டர்ஸ், சோபியா டீக்கள், ஜோவன்னாகர் போன்றவர்கள் தொடர்ந்து செய்ததன் மூலம் பாளையங்கோட்டை சாராள் தக்கர் பெண்கள் பள்ளி மற்றும் ஆசிரியை பயிற்சிப்பள்ளியை 1858ம் வருஷம் ஆரம்பிக்கப்பட்டது. இப்படியாக பல வருடங்களுக்கு முன்னால் உருவான கல்வி நிறுவனம் தான் பாளையங்கோட்டையில் பிரசித்தி பெற்ற சாராள் தக்கர் பள்ளி மற்றும் சாராள் தக்கர் மகளிர் கல்லூரி ஆகும்.
# சாரா டக்கர் கல்லூரி

## கல்லூரி வரலாறு

1895ஆம் ஆண்டு தமிழ்நாட்டின் திருநெல்வேலி மாநகரத்தில் நான்கு மாணவிகளுடன் இந்த மகளிர் கல்லூரி தொடங்கப்பட்டது. சென்னைப் பல்கலைக்கழகத்துடன் இணைக்கப்பட்ட இந்தக் கல்லூரி இரண்டாம் நிலை கல்லூரியாக கருதப்பட்டது. 1927ஆம் ஆண்டு இயற்கை அறிவியல், கணிதம் வரலாறு மற்றும் பொருளாதாரம் படிப்புகள் இணைக்கப்பட்டன. இரண்டாம் நிலை கல்லூரியிலிருந்து முதல் நிலைக்கு 1939 ஆம் ஆண்டு உயர்த்தப்பட்டது. 1942ஆம் ஆண்டு தமிழ் பாடத்திட்டமும் 1962 ஆம் ஆண்டு உயிரியல் இளங்கலை பட்டமும் 1961ஆம் ஆண்டு ஆங்கில இலக்கியம் படிப்பும் அதற்கு அடுத்த ஆண்டு தாவரவியல் படிப்பும் தொடங்கப்பட்டது. 1966ஆம் ஆண்டு மதுரை காமராஜர் பல்கலைக்கழகத்திற்கு இணைக்கப்பட்டது. 1968 ஆண்டுகளில் இயற்பியல் படிப்பு தொடங்கப்பட்டது. 1971 ஆம் ஆண்டு முதன் முதலாக ஆங்கிலம் மற்றும் தமிழ் படங்களில் முதுகலை படிப்பு ஆரம்பிக்கப்பட்டது. அதைத்தொடர்ந்து 1979ஆம் ஆண்டு இயற்பியலும் 1985 ஆம் ஆண்டு பொருளாதாரமும் 1986ம் ஆண்டு வேதியியலும் 1987 ஆம் ஆண்டு கணிதமும் முதுகலை படிப்பில் ஆரம்பிக்கப்பட்டது. 1988 ஆம் ஆண்டு சுய நிதி படிப்புகள் தொடங்கப்பட்டது.1990 ம் ஆண்டு இந்தக்கல்லூரி மதுரை காமராஜர் பல்கலைக்கழகத்தில் இருந்து மாற்றப்பட்டு திருநெல்வேலி மனோன்மணியம் சுந்தரனார் பல்கலைக்கழகத்துடன் இணைக்கப்பட்டது. 1992 ஆம் ஆண்டு கணினி அறிவியல் பாடத்திட்டம் இளங்கலைப் படிப்பில் அறிமுகப்படுத்தப்பட்டது. இதை தொடர்ந்து வருடாவருடம் சுயநிதி பாடப் பிரிவில் பல்வேறு இளங்கலை மற்றும் முதுகலை பாடத்திட்டங்கள் இணைக்கப்பட்டது. 2003 ஆம் ஆண்டு தேசிய மதிப்பீடு மற்றும் தரச்சான்று அவை குழுவினரால் பி++
தரமதிப்பீடு இந்த கல்லூரிக்கு அளிக்கப்பட்டது. அதைத் தொடர்ந்து 2007 ஆம் ஆண்டு அறிவியல் நிறைஞர் படிப்பும் முனைவர் பட்டப் படிப்பும் இக்கல்லூரியில் ஆங்கிலம், தமிழ் மற்றும் பொருளாதாரம் பிரிவுகளில் ஆரம்பிக்கப்பட்டது. அதைத்தொடர்ந்து பல்கலைக்கழக மானியக் குழுவினால் இக் கல்லூரிக்கு தன்னாட்சி அந்தஸ்து அளிக்கப்பட்டது. ஆராய்ச்சி பிரிவுகள் 2008ஆம் ஆண்டு தொடங்கப்பட்டது. இவ்வாறு இந்த கல்லூரி பல்வேறு கலை, அறிவியல் மற்றும் பொருளாதாரம் பிரிவுகளில் இளங்கலை, முதுகலை, அறிவியல் நிறைஞர் மற்றும் முனைவர் பட்டப் படிப்புகளை கற்பித்து வருகிறது.
இந்தக் கல்லூரியின் மூலம் பல்லாயிரக்கணக்கான பெண்கள் கல்வி கற்று தங்கள் வாழ்வில் உயர்ந்து வருகின்றனர்.
# சாரா டக்கர் கல்லூரி

## வழங்கும் படிப்புகள்

இக்கல்லூரியில் பின்வரும் படிப்புகள் வழங்கப்படுகின்றன.
# சாரா டக்கர் கல்லூரி

## முனைவர் படிப்புகள்

தமிழ் இலக்கியம், ஆங்கில இலக்கியம், பொருளாதாரம், வேதியியல் உயிரியல் மற்றும் கணினி அறிவியல் என மொத்தம் 6 பிரிவுகளில் முனைவர் பாடத்திட்டங்கள் இந்த கல்லூரியில் கற்பிக்கப்பட்டு வருகிறது.
# சாரா டக்கர் கல்லூரி

## நிறைஞர் படிப்புகள்

தமிழ் இலக்கியம், ஆங்கில இலக்கியம் மற்றும் வேதியியல் என மொத்தம் 3 பிரிவுகளில் நிறைஞர் பாடத்திட்டங்கள் இந்த கல்லூரியில் கற்பிக்கப்பட்டு வருகிறது.
# சாரா டக்கர் கல்லூரி

## நிறைஞர் படிப்புகள்

### முதுகலை படிப்புகள்

தமிழ் இலக்கியம், ஆங்கில இலக்கியம், வரலாறு, பொருளாதாரம், வணிகம் , இயற்பியல், வேதியியல், கணிதம், உயிரியல் கணினி அறிவியல் மற்றும் உணவியல் என மொத்தம் 11 கலை, அறிவியல் மற்றும் பொருளாதார பிரிவுகளில் முதுகலை பாடத்திட்டங்கள் இந்த கல்லூரியில் கற்பிக்கப்பட்டு வருகிறது.
# சாரா டக்கர் கல்லூரி

## நிறைஞர் படிப்புகள்

### இளநிலைப் படிப்புகள்

தமிழ் இலக்கியம், ஆங்கில இலக்கியம், வரலாறு, பொருளாதாரம், வணிகம் , இயற்பியல், வேதியியல், கணிதம், தாவரவியல், உயிரியல் கணினி அறிவியல், கணிணி பயன்பாடு, உணவியல் மற்றும் நுண் அறிவியல் என மொத்தம் 15 பிரிவுகளில் இளங்கலை பாடங்கள் கற்பிக்கப்படுகிறது.
# சாரா டக்கர் கல்லூரி

## சேவைகள்

மாணவிகளின் கல்வி முன்னேற்றம் மட்டுமின்றி தனிப்பட்ட ஆர்வம், தனி நபர் மேலாண்மை போன்றவற்றையும் ஊக்குவிப்பதற்காக இந்த கல்லூரியால் பல்வேறு முயற்சிகள் செய்யப்பட்டு வருகிறது.வங்கிப் பணிகள் மற்றும் அரசு பணிகளில் பணிகளில் சேருவதற்கான போட்டித் தேர்வுகளை எழுதுவதற்கு மாணவிகளின் தனி வகுப்புகள் நடைபெறுகிறது. மாணவிகளின் தனித் திறமைகளை ஊக்குவிக்கும் விதமாக பயிற்சிகள் அளிக்கப்பட்டு கல்லூரிகளுக்கு இடையேயான போட்டிகளில் பங்கெடுக்க முயற்சிகள் செய்யப்பட்டு வருகிறது. பேச்சுத்திறமை, தொடர்பு கொள்ளும் திறமை, மொழியறிவு அதிகரித்தல் என தனிநபர் மேலாண்மைக்கான செயல்பாடுகள் அனைத்திற்கும் குழு அமைக்கப்பட்டு மாணவிகளின் பங்கெடுக்க ஊக்குவிக்கப்படுகின்றனர். கல்லூரி படிப்பிற்கு பின்பான வேலைவாய்ப்பினை உறுதி செய்வதற்காக வேலைவாய்ப்பு மையமும் கல்லூரியில் அமைக்கப்பட்டு செயல்பட்டு வருகிறது் 15க்கும் மேற்பட்ட அரசு உதவித் தொகைகள் சரியான மாணவிகளுக்கு சென்று சேர வழிவகை செய்யப்பட்டுள்ளது. இவ்வாறு திருநெல்வேலி மற்றும் சுற்றுவட்டார பகுதிகளில் ஒவ்வொரு ஆண்டும் கிட்டத்தட்ட 1000 முதல் 1500 வரையிலான மாணவிகளின் கல்வி, வேலைவாய்ப்பு மற்றும் பொருளாதார நிலையை உயர்த்துவதற்கு அனைத்து முயற்சிகளும் இந்த கல்லூரியால் மேற்கொள்ளப்பட்டு வருகிறது.
# சர்தார் ராஜா கலை மற்றும் அறிவியல் கல்லூரி

**சர்தார் ராஜா கலை மற்றும் அறிவியல் கல்லூரி** (Sardar Raja Arts and Science College), என்பது தமிழ்நாட்டின், திருநெல்வேலி மாவட்டம், வடக்கங்குளத்தில் அமைந்துள்ள ஒரு கலை அறிவியல் கல்லூரி ஆகும். இந்த கல்லூரியானது மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியில் கலை, வணிகவியல், அறிவியல் ஆகிய துறைகளில் பல்வேறு படிப்புகள் வழங்கப்படுகிறது.
# சர்தார் ராஜா கலை மற்றும் அறிவியல் கல்லூரி

## துறைகள்

### அறிவியல்

- கணிதம்
- நுண்ணுயிரியல்
- கணினி அறிவியல்
# சர்தார் ராஜா கலை மற்றும் அறிவியல் கல்லூரி

## துறைகள்

### கலை மற்றும் வணிகவியல்

- ஆங்கிலம்
- பெருவணிகவியல்
# சர்தார் ராஜா கலை மற்றும் அறிவியல் கல்லூரி

## அங்கீகாரம்

இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# சோப்பூர்

**சோப்பூர்** (**Sopore** known as **Suyyapur**) இந்தியாவின் ஜம்மு காஷ்மீர் மாநிலத்தின் பாரமுல்லா மாவட்டத்தில் உள்ள நகராட்சியாகும். சோப்பூர் நகரம் ஸ்ரீநகருக்கு வடமேற்கே 45 கி.மீ. தொலைவிலும், பாரமுல்லாவிலிருந்து தென்மேற்கே 16 கி.மீ. தொலைவிலும் உள்ளது.  
சோப்பூர் நகரத்தில் ஆசியாவின் இரண்டாவது மிகப்பெரிய பழச்சந்தையும், வலூர் ஏரியும் உள்ளது.
சோப்பூர் ஆப்பிள் நகரம் என்று அழைக்கப்படுகிறது.
# சோப்பூர்

## மக்கள்தொகை பரம்பல்

2011-ஆம் ஆண்டின் மக்கள்தொகை கணக்கெடுப்பின்படி, 61 சகி.மீ. பரப்பளவும், 23 வார்டுகள் கொண்ட சோப்பூர் நகராட்சியின் மக்கள்தொகை 71,292 ஆகும்.
# புவனேஸ்வர் கலிதா

**புவனேஸ்வர் கலிதா** (**Bhubaneswar Kalita**) (பிறப்பு: 1 ஏப்ரல் 1951) இந்தியாவின் அசாம் மாநில அரசியல்வாதியும், சமூக ஆர்வலரும், இந்திய தேசிய காங்கிரசு கட்சியின் மாநிலங்களவை உறுப்பினரும், தலைமைக் கொறடாவாகவும் பணியாற்றியவர்.  
5 ஆகஸ்டு 2019 அன்று மாநிலங்களவையில், ஜம்மு காஷ்மீர் மறுசீரமைப்புச் சட்ட முன்வடிவம், 2019-ஐ இந்திய தேசிய காங்கிரசு கட்சி எதிர்த்த போது, புவனேஸ்வர் கல்தா, தேசிய நலன் கருதி மேற்படி சட்டத்திற்கு ஆதரவாக, தனது மாநிலங்களவை உறுப்பினர் பதவியை துறந்தார். 9 ஆகஸ்டு 2019 அன்று புவனேஸ்வர் கலிதா பாரதிய ஜனதா கட்சியில் இணைந்தார்.
# கருங்கொண்டை நாகணவாய்

**கருங்கொண்டை நாகணவாய்** அல்லது **கருந்தலை மைனா** (ஆங்கிலப்பெயர்: **brahminy myna** அல்லது **brahminy starling**, அறிவியல் பெயர்: *Sturnia pagodarum*) என்பது நாகணவாய் குடும்ப பறவைகளில் ஒன்றாகும். இது பொதுவாக இணையாகவோ அல்லது சிறு குழுவாகவோ இந்திய துணைக் கண்டத்தின் சமவெளிகளின் திறந்த வெளிப் பகுதிகளில் காணப்படும்.
# கருங்கொண்டை நாகணவாய்

## விளக்கம்

கருங்கொண்டை நாகணவாய் மைனாவை விடச் சற்றுச் சிறியதாக சுமார் 21 செ.மீ நீளமாக இருக்கும். இதன் அலகின் அடிப்பகுதி பசுமை தோய்ந்த ஈய நிறமாகவும், முனைப்பகுதி மஞ்சளாக இருக்கும். விழிப்படலம் மஞ்சள் தோய்ந்த பாலாடை நிறமாகவும், கால்கள் எலுமிச்சை மஞ்சள் நிறத்தில் இருக்கும். தலையும் சிறு கொண்டையும் கரிய நிறத்தில் காணப்படும். உடலின் மேற்பகுதி கருஞ்சாம்பல் நிறத்திலும், இறக்கைகள் கறுப்பு நிறத்திலும், உடலின் அடிப்பகுதி சிவப்புத் தோய்ந்த மஞ்சள் பழுப்பு நிறத்திலும், வால் பழுப்பாக வெள்ளை முனைகளோடு காட்சியளிக்கும். முதிர்ச்சியடையாத பறவைகளின் தலையில் கொண்டை இருக்காது, தலை புகை கறுப்பு நிறத்தில் இருக்கும்.
# கருங்கொண்டை நாகணவாய்

## பரவலும் வாழ்விடமும்

இவை வருடம் முழுவதும் நேபாளம் மற்றும் இந்தியாவில் காணப்படும் பறவைகள் ஆகும். குளிர் காலத்தில் இவை இலங்கைக்கும் மற்றும், கோடை காலத்தில் மேற்கு இமயமலை மற்றும் வடகிழக்கு இமயமலை பகுதிகளுக்கும் வலசை செல்லும் பறவைகள் ஆகும். பாகிஸ்தானின் சமவெளிப் பகுதிகளிலும் இவை காணப்பட்டுள்ளன. பெரும்பாலும் சமவெளி பகுதியில் காணப்பட்டாலும் 3000 மீட்டர் உயரத்திற்கும் அதிகமான பகுதிகளிலும் இவை காணப்பட்டுள்ளன. அவ்வாறு காணப்பட்ட இடங்கள் பெரும்பாலும் லடாக் பகுதியிலேயே உள்ளன.  
இப்பறவை பொதுவாக உலர்ந்த காடுகள், புதர் நிறைந்த காடுகள் மற்றும் சாகுபடி செய்யப்படும் விளைநிலங்களுக்கு அருகிலேயே காணப்படும். பெரும்பாலும் மனிதர்கள் வாழும் பகுதிகளுக்கு அருகிலேயே காணப்படும். இவை பொதுவாக நீர் தேங்கிய அல்லது சதுப்பு நிலப் பகுதிகளை தேர்வு செய்து வசிக்கக் கூடியவை ஆகும்.
# கருங்கொண்டை நாகணவாய்

## இனப்பெருக்கம்

இவை ஏப்ரல் முதல் ஆகத்து முடிய இனப்பெருக்கம் செய்கின்றன. சுவர்கள் அல்லது தரங்களில் உள்ள பொந்துகளில் புல், இறகு, கந்தல் துணி ஆகியவற்றைக் கொண்டு கூடு அமைக்கும். கூட்டில் மூன்று அல்லது நான்கு முட்டைகளை இடும். இதன் முட்டைகள் வெளிர் நீலமாக கறைகள் ஏதும் இல்லாமல் இருக்கும்.